**ZÁPISNICA**

**z 5. zasadnutia Obecného zastupiteľstva v Ratvaji, ktoré sa konalo dňa 13. decembra 2023 o 18:00 hod. v zasadačke Obecného úradu v Ratvaji**

Prítomní: 5 prítomných, podľa prezenčnej listiny (príloha zápisnice)., ďalej Ing. Anna Sabolová

**Bod č. 1 – Otvorenie zasadnutia**

 Predsedajúci – starosta obce Peter Krompaský privítal účtovníčku obecného úradu Annu Sabolovú a poslancov na zasadnutí obecného zastupiteľstva a prečítal program rokovania podľa pozvánky a otvoril zasadnutie obecného zastupiteľstva.

**Bod č. 2 – Schválenie programu zasadnutia obecného zastupiteľstva**

 Starosta obce sa spýtal prítomných poslancov, či niekto nemá pozmeňujúce alebo doplňujúce body do programu, ktoré budú zaradené do bodu rôzne. Skonštatoval, že OZ je uznášania schopné, spôsobilé rokovania a dal hlasovať.

Poslanci OZ schválili program zasadnutia obecného zastupiteľstva v Ratvaji, tak ako bol v pozvánke.

**Bod č. 3 – Určenie zapisovateľa a 2 overovateľov zápisnice**

Starosta obce určil za zapisovateľku zápisnice Annu Sabolovú. Za overovateľov zápisnice určil starosta obce poslancov: Veroniku Kažimírovú a Dušana Škvarlu a dal hlasovať.

Poslanci OZ schválili zapisovateľku a 2 overovateľov zápisnice.

Hlasovanie k bodu 2 a 3:

* **za –5 poslanci** (Dušan Škvarla, Peter Škvarla, Mária Smreková, Veronika Kažimírová, Ing. Jozef Kažimír),
* **proti – 0 poslancov,**
* **zdržal sa – 0 poslancov.**

**Bod č. 4 – Plnenie rozpočtu za 3. štvrťrok 2023**

Starosta obce predložil plnenie rozpočtu za 3. štvrťrok 2023,

Poslanci obecného zastupiteľstva nemali voči plneniu rozpočtu žiadne výhrady.

Hlasovanie:

* **za –5 poslanci** (Dušan Škvarla Peter Škvarla, Mária Smreková, Veronika Kažimírová, Ing. Jozef Kažimír),
* **proti – 0 poslancov,**
* **zdržal sa – 0 poslancov.**

**Bod č. 5 – VZN č. 01/2023 o miestnych dania a poplatkoch za komunálne odpady a drobné stavebné odpady**

 Starosta obce Peter Krompaský dal návrh na schválenie VZN č. 01/2023 o miestnych daniach a poplatkoch za komunálne odpady a drobné stavebné odpady, nakoľko došlo k navýšeniu poplatku za vývoz odpadov ako aj ostatných výdavkov obce. Poslanci obecného zastupiteľstva o návrhu diskutovali a následne hlasovali.

Hlasovanie:

* **za –5 poslancov** (Ing, Jozef Kažimír, Veronika Kažimírová, Mária Smreková, Dušan Škvarla, Peter Škvarla),
* **proti – 0 poslancov,**
* **zdržal sa – 0 poslancov.**

**Bod č. 6 – VZN č. 2/2023 o platených službách obecného úradu.**

Starosta obce dal návrh na schválenie VZN č. 02/2023 o platených službách obecného úradu, nakoľko došlo k navýšeniu cien energií. Spýtal sa poslancov obecného zastupiteľstva či schvaľujú uvedené VZN. Poslanci obecného zastupiteľstva o návrhu diskutovali a následne hlasovali.

Hlasovanie:

* **za –5 poslanci** (Ing, Jozef Kažimír, Veronika Kažimírová, Mária Smreková, Dušan Škvarla, Peter Škvarla),
* **proti – 0 poslancov,**
* **zdržal sa – 0 poslancov.**

**Bod č. 7 – návrh rozpočtu na roky 2024 – 2026**

Návrh rozpočtu na roky 2024, 2025,2026 bol predložený poslancom. Poslanci o návrhu diskutovali .

**Bod č. 8 – stanovisko hlavného kontrolóra k návrhu rozpočtu obce Ratvaj na rok 2024 a k návrhu viacročného rozpočtu obce na roky 2025-2026**

Starosta obce Peter Krompaský ospravedlnil neprítomnosť hlavnej kontrolórky, ktorá sa vopred ospravedlnila, Stanovisko k návrhu rozpočtu obce na rok 2024 s výhľadom na roky 2025-2026 dodala hlavná kontrolórka písomne, tento návrh bol predložený poslancom. Hlavná kontrolórka odporúča obecnému zastupiteľstvu obce schváliť návrh rozpočtu obce na rok 2024 a zobrať na vedomie návrh rozpočtu obce na roky 2025 a 2026. Starosta obce Peter Krompaský sa spýtal poslancov obecného zastupiteľstva či stanovisko berú na vedomie.

**Bod č. 9 – schválenie rozpočtu obce na rok 2024 s výhľadom na roky 2025-2026**

Starosta obce uviedol, že pri zostavovaní návrhu rozpočtu na rok 2024 vychádzali z celkových príjmov obce t.j. 50 987,00 Eur a výdavkov 50 987,00 Eur, S poslancami si rozpočet prebrali. Starosta sa spýtal poslancov obecného zastupiteľstva, či schvaľujú rozpočet na rok 2024.

Hlasovanie:

* **za –5 poslancov** (Ing, Jozef Kažimír, Veronika Kažimírová, Mária Smreková, Dušan Škvarla, Peter Škvarla),
* **proti – 0 poslancov,**
* **zdržal sa – 0 poslancov.**

Ďalej sa starosta spýtal či berú na vedomie výhľad rozpočtu na roky 2025-2026.

Poslanci obecného zastupiteľstva vzali na vedomie výhľad rozpočtu na roky 2025-2026.

**Bod č. 10 – návrh na schválenie zásad podávania, preverovania a evidovania oznámení týkajúcich sa kriminality alebo inej protispoločenskej činnosti**

Starosta obce Peter Krompaský dal návrh na schválenie zásad podávania, preverovania a evidovania oznámení týkajúcich sa kriminality alebo inej protispoločenskej činnosti. Spýtal sa poslancov obecného zastupiteľstva či schvaľujú uvedené zásady.

Hlasovanie:

* **za –5 poslancov** (Ing, Jozef Kažimír, Veronika Kažimírová, Mária Smreková, Dušan Škvarla, Peter Škvarla),
* **proti – 0 poslancov,**
* **zdržal sa – 0 poslancov.**

**Bod č. 11 - Informácia o  projekte chodník 2 úsek 2 financovaného cez MAS Sabinovsko.**

Starosta obce podal informáciu o Projekte chodník 2 úsek 2 financovaného cez MAS Sabinovsko. podanie žiadosti cez ITMS 2014.

Informáciu poslanci vzali na vedomie.

**Bod č. 12 – Návrh na schválenie odmien poslancom obecného zastupiteľstva**

Poslanci obecného zastupiteľstva hlasovali o odmenách za výkon funkcie v roku 2023.

Hlasovanie:

* **za –0 poslancov.**
* **proti – 5 poslanci** (Dušan Škvarla, Peter Škvarla, Mária Smreková, Veronika Kažimírová, Ing. Jozef Kažimír),
* **zdržal sa – 0 poslancov.**

**Bod č. 13 – Návrh na zvýšenie platu starostu obce**

Starosta obce ešte pred návrhom oznámil poslancom, že by sa aj v prípade schválenia zvýšenia platu tohto navýšenia vzdal.

Hlasovanie:

* **za –0 poslancov.**
* **proti – 5 poslanci** (Dušan Škvarla, Peter Škvarla, Mária Smreková, Veronika Kažimírová, Ing. Jozef Kažimír),
* **zdržal sa – 0 poslancov.**

**Bod č. 14 - Zorganizovanie spoločenskej akcie k 650. výročiu prvej písomnej zmienky o obci Ratvaj**.

Starosta obce dal návrh na zorganizovanie spoločenskej akcie k 650. výročiu prvej písomnej zmienky o obci Ratvaj. Poslanci diskutovali a zhodli sa, že v roku 2024 usporiadajú spoločenskú akciu k spomínanej udalosti.

**Bod č. 15 - Diskusia.**

Poslanec Peter Škvarla navrhol, zvýšenie limitu na cestovné starostu obce z dôvodu potreby častejších pracovných ciest. Limit navrhol zvýšiť na sumu 200 € mesačne so spätnou platnosťou za mesiac 11/2023 vyplatený v mesiaci 12/2023.

Hlasovanie:

* **za –5 poslancov** (Ing, Jozef Kažimír, Veronika Kažimírová, Mária Smreková, Dušan Škvarla, Peter Škvarla),
* **proti – 0 poslancov,**
* **zdržal sa – 0 poslancov.**

Neboli žiadne ďalšie návrhy do diskusie.

V Ratvaji 13.12.2023

Zapisovateľka: Anna Sabolová ...................................

Overovatelia zápisnice: Dušan Škvarla ....................................

 Veronika Kažimírová ....................................

 Peter Krompaský

 starosta obce